ΦΚ Ρουέν

Οι απαρχές της ΦΚΡ (1899-1933)

Κατά το 1896, η Άνω-Νορμανδία δεν μετρούσε παρά ελάχιστες ποδοσφαιρικές ομάδες, μεταξύ των οποίων η ΑΚ Χάβρη (η « HAC ») και η ΦΚ Ντιεπουά. Ένας έμπορος από την Ρουέν, ο Μ. Γουίλινγκ, ο οποίος είχε μόλις επιστρέψει από την Αγγλία, εισήγαγε με τη σειρά του την πρακτική του ποδοσφαίρου στην πόλη, σε μια εποχή, κατά την οποία, υπήρχε μονάχα το ράγκμπι ως άθλημα (οι Francs-Joueurs του Lycée Corneille αθλούνταν στο ράγκμπι από το 1890). Με την βοήθεια του Μ. Μαρεσάλ, ίδρυσε μια πρώτη ποδοσφαιρική ομάδα, με την ονομασία « Football Club Rouennais », στην οποία ήρθαν να προστεθούν και δύο άλλες ομάδες της ευρύτερης περιοχής : η ΟΣ Σοτβιγιέζ και η Ουνιόν Σπορτίβ Ρουεναίζ, η οποία είχε ιδρυθεί από μαθητές της Ανωτάτης Σχολής της Ρουέν (μεταξύ των οποίων οι Ρομπέρ Ντιοσόν, Υράρ και Κουζινάρ).
Ώστε να είναι σε θέση να ανταγωνιστούν τις καλύτερες ομάδες της περιοχής, οι τρεις αυτές ομάδες αποφάσισαν να συγχωνευτούν σε μία ενιαία : στις 10 Ιουλίου 1899, ο περιφερειάρχης της Σεν Ανφεριέρ υπέγραψε την «γέννηση» του σωματείου « Φουτμπόλ Κλαμπ Ρουενναί », το οποίο ήταν επικεντρωμένο στην πρακτική του ποδοσφαίρου. Ο Ραούλ Υράρα ήταν ο πρώτος της πρόεδρος. Η ομάδα της Ρουέν έγινε, σύντομα, μία από τις κυριότερες αντιπάλους των ομάδων της Χάβρης, με σημαντικότερη εξ αυτών την ΑΚ Χάβρη, η οποία υπήρχε, ως ποδοσφαιρικό σωματείο, από το 1894. Το 1901, οι Rouennais αναδείχτηκαν φιναλίστ στο νεοσυσταθέν Πρωτάθλημα USFSA της Νορμανδίας απέναντι στην Χάβρη, κάτοχο του τίτλου. Το 1902, εντάχθηκε στην ομάδα ένας παλιός Σκωτσέζος ποδοσφαιριστής της Σταντάρ Ατλετίκ Κλαμπ του Παρισιού, σε ηλικία 33 ετών : ο Άνταμ Φέρις. Πέραν των ποδοσφαιρικών του ικανοτήτων, ο τελευταίος, βοήθησε την ομάδα και με την πολύτιμη εμπειρία του, καθώς και με τις προσωπικές επαφές του με ανθρώπους του ποδοσφαίρου. Το 1903, η Σταντ Φρανσαί, μία από τις καλύτερες ομάδες της γαλλικής πρωτεύουσας εκείνη την περίοδο, γνώρισε την συντριβή με σκορ 6-0 σε φιλικό αγώνα από την Ρουέν.
Ο αρχηγός της ομάδας, Ρομπέρ Ντιοσόν έγινε για πρώτη φορά πρόεδρός της το 1906, παραμένοντας, ωστόσο, παίκτης, κι ενώ η ομάδα προσπαθούσε, εκείνη την περίοδο, να επεκταθεί και σε άλλα αθλήματα, υπό την επωνυμία « Σπορτίνκ Κλαμπ Ρουενναί », όνομα που κράτησε για χρονικό διάστημα μόλις μίας σεζόν. Αντικαθιστώμενος από τον τερματοφύλακα Μωρίς Κουζινάρ, επανήλθε στο αξίωμα το 1908, παραμένοντας σε αυτό για διάστημα σαράντα ετών. Στις 23 Μαρτίου, η ΦΚ Ρουέν κατέκτησε τον πρώτο της τίτλο απέναντι στην Ουνιόν Ατλετίκ ντυ Λυσέ Μαλέρμπ Καέν, πρωταθλήτριας-ομάδας της Κάτω-Νορμανδίας, στον τελικό του πρωταθλήματος USFSA της Νορμανδίας, όπου πήρε την θέση της Λε Αβρ Σπορ. Τον Σεπτέμβριο του ίδιου έτους, η ομάδα επέλεξε να μετακομίσει σε νέα έδρα, το « Petit-Trianon », το οποίο βρισκόταν στην rue d'Elbeuf της Ρουέν.
Το 1910, ξεκίνησε για την ΦΚ Ρουέν μια περίοδος μεγάλων επιτυχιών, κατακτώντας, μεταξύ άλλων, για πρώτη φορά στην ιστορία της το Πρωτάθλημα Νορμανδίας USFSA, διοργάνωση που για πρώτη φορά δεν τελείωσε με ομάδα της πόλης της Χάβρης να την έχει κερδίσει. Γι´αυτή την κατάκτηση χρειάστηκαν και δύο νίκες επί της ΑΚ Χάβρης, εκ των οποίων η μία εντός έδρας (3-2) μπροστά σε αριθμό-ρεκόρ θεατών, ύψους 800 ατόμων. Οι « Diables rouges », καθώς άρχισαν να γίνονται, με αυτό το ψευδώνυμο, γνωστοί, διατήρησαν αυτό τον τίτλο επί πέντε συνεχόμενες σεζόν, κερδίζοντας έτσι αντίστοιχο αριθμό συμμετοχών για το Πρωτάθλημα Γαλλίας USFSA. Για την πρώτη τους συμμετοχή σε αυτή την διοργάνωση, οι Rouennais ηττήθηκαν στον πρώτο γύρο από τους παίκτες της Αμιάν ΣΚ (2-1). Την επόμενη σεζόν, κατάφεραν να πάρουν την "εκδίκησή" τους επί των τελευταίων (6-1), απέκλεισαν, στην συνέχεια, την Ρασίνγκ Κλαμπ ντε Ρενς (5-1), την Ολιμπίκ Λιλουά (4-1) και αποκλείστηκαν, παρά μόνο, στα ημιτελικά του θεσμού από την Ρασίνγκ Κλαμπ ντε Φρανς (2-1), με το πέρας μιας αμφίρροπης αναμέτρησης μεταξύ των δύο ομάδων. Το 1912, οι Rouennais αποκλείστηκαν στα προημιτελικά της διοργάνωσης από την Ουνιόν Σπορτίβ Τουρκενουάζ. Το 1913, η ομάδα κατόρθωσε να φτάσει στον τελικό του θεσμού, χάρη στις νίκες της επί των Αμιάν, Λιλ και Κλαμπ Ατλετίκ ντε λα Σοσιετέ Ζενεράλ (1-0). Στις 27 Απριλίου, οι Rouennais αντιμετώπισαν, στον τελικό, την Σταντ Ελβετίκ ντε Μαρσέιγ στο Σταντ ντε Μπουϊγιέρ, μπροστά σε έναν κοινό-ρεκόρ, σε αριθμό, ύψους 6.923 θεατών, αλλά ηττήθηκαν με σκορ 1-0 στο τέλος της διαδικασίας της παράτασης, κι αυτό παρά τις πολλές ευκαιρίες που είχαν, στην διάρκεια της αναμέτρησης, για να πετύχουν κάποιο τέρμα. Ο σύλλογος πήρε την θέση των Μασσαλών για την διοργάνωση του Τροφέ ντε Φρανς 1913, θεσμό τον οποίο διοργάνωνε η Γαλλική Συνομοσπονδιακή Επιτροπή, όπου, όμως αποκλείστηκε από την ΒΓΑ Μεντόκ (2-1) στα ημιτελικά. Στη διάρκεια της σεζόν 1913-1914, η ομάδα, η οποία άρχιζε να γίνεται ιδιαίτερα δημοφιλής εκείνη την περίοδο, κατάφερε να αποκτήσει το γήπεδο των Μπρουϊγιέρ, το οποίο εγκαινιάστηκε επισήμως το 1917, και που σύντομα έγινε γνωστό ως ένα από τα ομορφότερα στην χώρα. Η έναρξη του Α' Παγκοσμίου Πολέμου θα βάλει, όμως, "φρένο" στην, γεμάτη υποσχέσεις, πορεία της « ΦΚΡ », με την ομάδα, όπως και πολλές εκ των αντιπάλων της, να χάνει πολλούς παίκτες της που είχαν πάει να πολεμήσουν στο Μέτωπο (μεταξύ των οποίων ο Αντρέ Μοντρέιγ) και να αποκτά, για σύντομο χρονικό διάστημα, Άγγλους ποδοσφαιριστές. Τον Φεβρουάριο του 1915, ο Φέρις αγωνίστηκε, σε ηλικία μεγαλύτερη των 45 ετών, στον τελευταίο του αγώνα με την Ρουέν.
Με την λήξη του πολέμου, η ΦΚ Ρουέν ξαναβρήκε μια θέση κυρίαρχου στο τοπικό ποδόσφαιρο, σε αυτό συνέβαλε και η κατασκευή κανονικών κερκίδων στο Σταντ ντε Μπρουϊγιέρ, την έδρα της ομάδας, που το κατέστησε, έτσι, μια δύσκολη έδρα. Τερματίζοντας πίσω από την HAC το 1920 και το 1921, η ομάδα της Ρουέν κατέκτησε πέντε τίτλους πρωταθλητή από το 1922 ως το 1929. Το 1922, οι Rouennais τελείωσαν την σεζόν επικεφαλής της βαθμολογίας, σε ισοβαθμία με την γειτονική ΟΣ Κεβιγί. Ο τελικός που οργανώθηκε γι´αυτό τον λόγο σε ουδέτερη έδρα έληξε με τους Diables Rouges να βγαίνουν νικητές (1-0). Οι Rouennais ξεκίνησαν, επίσης, να συμμετέχουν στο Κύπελλο Γαλλίας από την τρίτη του έκδοση της σεζόν 1919-1920, όπου επιχείρησαν να πετύχουν την ίδια επιτυχία σε εθνικό επίπεδο με την προηγούμενη γενιά. Πραγματοποίησαν πολύ καλές πορείες, αλλά αποκλείστηκαν τρεις συνεχόμενες χρονιές στα ημιτελικά από την Ρεντ Σταρ (2-1), την ΦΚ Σετ (1-0) και την Ολιμπίκ Μαρσέιγ (3-1), μεταξύ 1922 και 1924. Τον Ιούνιο του 1924, τέσσερα χρόνια μετά την αποχώρηση της τελευταίας στιγμής του τερματοφύλακα Μωρίς Κουζινάρ, ο αμυντικός Ζακ Καρτελού έγινε ο πρώτος παίκτης της ομάδας που να κληθεί στην Εθνική Γαλλίας, με την ευκαιρία ενός αγώνα απέναντι στην Ουγγαρία, ο οποίος διοργανώθηκε στην Χάβρη. Λίγους μήνες αργότερα, ήταν σειρά του επιθετικού του συλλόγου, Φελίξ Ποζό να τον ακολουθήσει.
Το 1925, η ΦΚ Ρουέν έφτασε ως τον τελικό του Κυπέλλου Γαλλίας, όπου κλήθηκε να αντιμετωπίσει την ΚΑΣΓ Παρί στο Σταντ ντε Κολόμπ. Στις 26 Απριλίου, η νορμανδική ομάδα άνοιξε το σκορ με τον Μαρσέλ Μπουλανζέ, προτού δεχτεί το τέρμα της ισοφάρισης στη διάρκεια του δευτέρου ημιχρόνου. Παρά δύο γκολ που ακυρώθηκαν από τον διαιτητή της συνάντησης, καμία από τις δύο ομάδες δεν κατάφερε να πάρει το προβάδισμα, παρά τις δύο παρατάσεις που έλαβαν χώρα, διάρκειας τριάντα λεπτών η καθεμία · . Ένας δεύτερος τελικός οργανώθηκε, τότε, για τις 10 Μαΐου : οι Παριζιάνοι πήραν το προβάδισμα σε δύο περιπτώσεις, αλλά οι Νορμανδοί κατάφεραν να απαντήσουν και στις δύο. Οι τελευταίοι βρέθηκαν και πάλι πίσω στο σκορ, αυτή την φορά με ένα χτύπημα πέναλτι, χωρίς να καταφέρουν να επανέλθουν, όμως, στον αγώνα. Η απογοήτευση ήταν μεγάλη και οι επόμενες χρονιές αποδείχτηκαν δυσκολότερες, καθώς οι Rouennais εγκατέλειψαν στους αντιπάλους τους τον τοπικό τίτλο του 1926 και του 1928.
Στις αρχές της δεκαετίας του 1930, η ΦΚ Ρουέν ενισχύθηκε με πολλούς νεαρούς ταλαντούχους παίκτες, μεταξύ των οποίων ο Ζαν Νικολά, ο Μπερνάρ Αντουανέτ και ο Ροζέ Ριό, που προέρχονταν από την ομάδα του Λυκείου Κορνέιγ. Τον Μάρτιο του 1930, ο Νικολά, σε ηλικία μόλις 16 ετών, πέτυχε ένα καθοριστικό τέρμα για την ομάδα του απέναντι στην Χάβρη ΑΚ, που είχε ως συνέπεια να της χαρίσει τον τίτλο του πρωταθλητή : αυτή ήταν και η απαρχή μιας μεγάλης καριέρας, στη διάρκεια της οποίας έφτασε να γίνει και ο καλύτερος σκόρερ της Εθνικής Γαλλίας. Υπό την καθοδήγηση του Ούγγρου Ζόλταν Βάγκο, ο οποίος έφτασε το 1930, η ΦΚΡ κυριάρχησε στο Πρωτάθλημα Νορμανδίας το 1930, το 1931, το 1932, και έφτασε στα ημιτελικά του Κυπέλλου Γαλλίας της τελευταίας αυτής χρονιάς.

Η γνωριμία με το επαγγελματικό ποδόσφαιρο (1933-1960)

Τον Ιούλιο του 1930, το Εθνικό Συμβούλιο της Γαλλικής Ομοσπονδίας Ποδοσφαίρου ψήφισε (με 128 ψήφους υπέρ έναντι 20 κατά) την δημιουργία ενός επαγγελματικού γαλλικού πρωταθλήματος ποδοσφαίρου. Οι Rouennais κλήθηκαν να συμμετάσχουν στην πρώτη του σεζόν το 1932-1933, όμως απέρριψαν την πρόσκληση στις 14 Μαρτίου 1932, καθώς ο πρόεδρος Ντιοσόν έβλεπε με καχυποψία την εξέλιξη αυτή · . Παρά το ερασιτεχνικό καταστατικό της, οι Rouennais αποτέλεσαν μία από τις καλύτερες ομάδες της χώρας : τη σεζόν 1932-1933, οι Rouennais κατέκτησαν με χαρακτηριστική άνεση το Πρωτάθλημα Νορμανδίας (δεκατρείς νίκες και μία ισοπαλία σε ανάλογο αριθμό αγώνων), με τους οπαδούς της Χάβρης ΑΚ να φτάνουν στο σημείο, μάλιστα, να βάλουν φωτιά στο ίδιο τους το γήπεδο, το Σταντ ντε λα Καβέ Βερτ έπειτα από μια ήττα με σκορ 6-1 στη διάρκεια του μεταξύ τους ντέρμπι. Οι επιδόσεις τους ήσαν τέτοιες που ο Ζαν Νικολά και ο Ροζέ Ριό κλήθηκαν στην Εθνική Γαλλίας στις 12 Φεβρουαρίου 1933 για μια αναμέτρηση απέναντι στην Αυστρία, μία από τι καλύτερες εθνικές ομάδες εκείνης της εποχής, τύχη που ανάλογη είχε και ο Μαρσώ Λερμινέ τον Ιούνιο του ιδίου έτους.
Στις 26 Μαρτίου 1933, η ΦΚ Ρουενναί τελικώς αποφάσισε να υιοθετήσει με την σειρά της επαγγελματικό καταστατικό. Εντάχθηκε στο Βόρειο όμιλο της νεοδημιουργηθείσας δεύτερης κατηγορίας. Στις 3 Σεπτεμβρίου, οι Rouennais έδωσαν τον πρώτο τους αγώνα απέναντι στην Κλαμπ Φρανσαί : οι Παριζιάνοι υπέστησαν βαριά ήττα με σκορ 12-3, με τον Νικολά να πετυχαίνει έξι τέρματα για τους Νορμανδούς. Δύο μήνες αργότερα, για το ντέρμπι απέναντι στην Χάβρη ΑΚ, η οποία είχε γίνει επίσης επαγγελματική, συνολικά 16.040 θεατές μαζεύτηκαν για να παρακολουθήσουν την αναμέτρηση, ένα ρεκόρ για το πρωτάθλημα Γαλλίας, στη διάρκεια της οποίας οι Rouennais πήραν τη νίκη με σκορ 5-1, με τον Νικολά να πετυχαίνει τέσσερα τέρματα. Τελικά ο σύλλογος τερμάτισε στη δεύτερη θέση πίσω από την Ρεντ Σταρ, με τις δύο ομάδες να έχουν ίσο αριθμό βαθμών, με την Ρουέν, όμως, να έχει ένα μειονεκτικό γι'αυτήν goal average (παρά μια υπέρ της διαφορά τερμάτων). Ο Νικολά τερμάτισε πρώτος σκόρερ με 54 τέρματα σε 26 αγώνες. Αγωνιζόμενοι για την απευθείας άνοδο του δεύτερου στην βαθμολογία, οι διοικούντες αρνήθηκαν η ομάδα τους να συμμετάσχει στα μπαράζ ανόδου που διοργάνωνε η Ομοσπονδία, στα οποία οι Νικολά και Ριό, που είχαν κληθεί για το Παγκόσμιο Κύπελλο, δεν θα μπορούσαν να συμμετάσχουν, και είδαν τελικά τις ΦΚ Μυλούζ και ΡΚ Στρασμπούρ, αντιστοίχως 3ες και 4ες του ομίλου, να παίρνουν την άνοδο για την ελίτ του γαλλικού ποδοσφαίρου.